Diari Oficial de la Generalitat Valenciana


Sumari del DOGV 4991, del 22-04-2005 (2005/4189)

Informació pública de l'alternativa tècnica de programa d'actuació integrada Maimona de Marines.
------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4189


Organisme emissor
:   Ingenia Management, SL

Tipus de document
:   Anunci

Informació pública de l'alternativa tècnica de programa d'actuació integrada Maimona de Marines. [2005/F4189]
  
La mercantil Ingenia Management, SL, amb domicili a efectes de notificacions al carrer del Cronista Carreres, porta 9, 7é, 7-K, 46149 de València, ha formulat alternativa tècnica de programa d'actuació integrada Maimona de Marines, compost de memòria d'alternativa tècnica, avantprojecte d'urbanització i, com a documents annexos, pla parcial i homologació sectorial modificativa.
  
L'alternativa tècnica i tota la documentació complementària presentada davant de l'ajuntament ha sigut depositada i protocol·litzada en acta per a la pública exposició a la notaria territorialment competent, que és la de Llíria, situada al carrer de Gerardo Ferrando, 3, 1a, 46806 de Llíria, regida per la seua notària titular Ana María Mas Mayor.
  
A l'esmentada notaria es troba la documentació protocol·litzada a disposició dels interessats des de la data de publicació d'esta informació i pels terminis que establix la Llei Reguladora de l'Activitat Urbanística. Igualment i als efectes de pertinença s'ha depositat a l'Ajuntament de Marines un exemplar per a la pública exposició.
  
Així, se sotmet a informació pública, de conformitat amb el que s'establix en l'article 48.1 i l'article 46.3 de la Llei Reguladora de l'Activitat Urbanística la citada alternativa tècnica pel termini de 20 dies comptadors des de l'última publicació d'este anunci en un diari de difusió provincial i en el Diari Oficial de la Generalitat Valenciana. S'ha de complir, igualment, amb l'obligació legal de notificar als propietaris titulars de terreny amb parcel·les matriculades en el cadastre fiscal.
  
En el període de pública exposició qualsevol interessat podrà formular al·legacions, proposicions juridicoeconòmiques en competència i alternatives tècniques a l'actuació proposada, així com podrà obtindre còpies de l'acta de la documentació protocol·litzada, i a càrrec seu, o sol·licitar que li siga exhibida esta en l'horari d'atenció al públic del despatx de notaria.
  
Igualment, els interessats podran consultar la documentació depositada a l'ajuntament als mateixos efectes, que són els esmentats pels articles 46 i 48 de la Llei Reguladora de l'Activitat Urbanística, en el seu horari d'atenció al públic.
  
El present anunci es publicarà igualment en el Butlletí Oficial de la Província de València perquè valga d'avís als propietaris desconeguts o a aquells l'adreça dels quals no constara, o constara erròniament, al registre cadastral, de conformitat i als efectes previstos en l'article 59.4 de la Llei 30/1992, modificada per la Llei 4/1999, de Procediment Administratiu Comú, i se li reputarà a l'anunci la consideració d'edicte.